Modulua
Edukiak
Aurkibidea 🔎︎

# Itsatsi berezia

Arbelaren edukia, zehatz daitekeen formatu batean, uneko fitxategian txertatzen du.

Komando hau erabiltzeko...

Aukeratu Editatu - Itsatsi berezia.

Aukeratu Editatu - Itsatsi berezia.

Aukeratu Editatu - Itsatsi berezia.

Aukeratu Editatu - Itsatsi berezia.

### Iturburua

Arbeleko edukien iturburua bistaratzen du.

### Hautapena

Hautatu formatu bat itsatsi nahi duzun arbel-edukirako.

HTML datuak testu-dokumentu batean itsasten direnean, "HTML formatua" edo "HTML formatua iruzkinik gabe" aukera daiteke. Bigarren aukera da lehenetsia; HTML datu guztiak itsasten ditu, baina ez iruzkinak.

## Itsatsi berezia

Arbelak kalkulu-orrietako gelaxkak baditu, elkarrizketa-koadro hau agertuko da Calc aplikazioan.

## Hautapena

Hautatu formatu bat itsatsi nahi duzun arbelaren edukiarentzat.

### Itsatsi dena

Gelaxken eduki guztia, iruzkinak, formatuak eta objektuak uneko dokumentuan itsasten ditu.

### Testua

Testua duten gelaxkak txertatzen ditu.

### Zenbakiak

Zenbakiak dituzten gelaxkak txertatzen ditu.

### Data eta ordua

Data- eta ordu-balioak dituzten gelaxkak txertatzen ditu.

### Formulak

Formulak dituzten gelaxkak txertatzen ditu.

### Iruzkinak

Iruzkinak txertatzen ditu, eta gelaxkei eransten zaizkie. Lehendik dagoen gelaxka-edukiari iruzkinak gehitu nahi badizkiozu, hautatu "Gehitu" eragiketa.

### Formatuak

Gelaxka-formatuaren atributuak txertatzen ditu.

### Objektuak

Hautatutako gelaxka-barrutian dauden objektuak txertatzen ditu. OLE objektuak, diagrama-objektuak edo marrazkiak izan daitezke.

## Eragiketak

Hautatu orrian gelaxkak itsasten direnean aplikatu behar den eragiketa.

### Bat ere ez

Arbeleko gelaxka-barruti bat txertatzen denean ez du eragiketarik aplikatzen. Arbelaren edukiak lehendik dagoen gelaxken edukia ordeztuko du.

### Gehitu

Arbeleko gelaxketako balioak helburuko gelaxketan gehitzen ditu. Halaber, arbelak iruzkinak baditu soilik, iruzkinak helburuko gelaxketan gehitzen ditu.

### Kendu

Arbelaren gelaxketako balioen eta helburuko gelaxketako balioen kenketa egiten du.

### Biderkatu

Arbelaren gelaxketako balioak eta helburuko gelaxketako balioak biderkatzen ditu.

### Zatitu

Helburuko gelaxketako balioen eta arbelaren gelaxkan dauden balioen zatiketa egiten du.

## Aukerak

Arbeleko edukia itsasteko aukerak ezartzen ditu.

### Saltatu gelaxka hutsak

Arbelaren gelaxka hutsek ez dituzte helburuko gelaxkak ordezten. Aukera hau "Biderkatu" edo "Zatitu" eragiketarekin batera erabiltzen baduzu, arbeleko gelaxka huts baten helburuko gelaxkan ez da eragiketa aplikatuko.

Eragiketa matematiko bat hautatzen baduzu eta Saltatu gelaxka hutsak koadroa garbitu, arbeleko gelaxka hutsak zerotzat tratatuko dira. Adibidez, Biderkatu eragiketa aplikatzen bada, helburuko gelaxkak zeroekin betetzen dira.

### Trukatu

Arbeleko barrutiko errenkadak helburuko barrutiko zutabe gisa itsasten dira. Arbeleko barrutiko zutabeak errenkada gisa itsasten dira.

### Estekatu

Gelaxka-barrutia esteka gisa txertatzen da. Horrela, iturburu-fitxategian egindako aldaketak eguneratu egiten dira helburuko fitxategian. Ziurtatzeko iturburu-fitxategiko gelaxka hutsetan egindako aldaketak eguneratu direla helburuko fitxategian, ziurtatu "Txertatu dena" aukera ere hautatu dagoela.

Kalkulu-orri berean orrialdeak estekatzeko aukera ere baduzu. Beste fitxategi batzuetara estekatzen duzunean, DDE esteka automatikoki sortzen da. DEE esteka matrize-formula gisa txertatuko da, eta osotasunean soilik alda daiteke.

## Lerratu gelaxkak

Ezarri arbelaren edukia txertatzen denean helburuko gelaxkak lerratzeko erabiliko diren aukerak.

### Ez lerratu

Txertatutako gelaxkek helburuko gelaxkak ordezten dituzte.

### Behera

Helburuko gelaxkak beherantz lerratuko dira arbeletik gelaxkak txertatzen direnean.

### Eskuinera

Helburuko gelaxkak eskuinean lerratzen dira arbeletik gelaxkak txertatzen direnean.