Modulua
Edukiak
Aurkibidea 🔎︎

# Dokumentua

Eremuak uneko dokumentuari buruzko informazioa sartzeko erabiltzen dira, adibidez, fitxategiaren izena, txantiloia, estatistikak, erabiltzailearen datuak, data eta ordua.

Komando hau erabiltzeko...

Aukeratu Txertatu - Eremua - Eremu gehiago - Dokumentua fitxa

Data- eta ordu-eremuak HTML formatuan esportatzeko eta inportatzeko, LibreOffice aplikazioaren formatu bereziak erabiltzen dira.

## Mota

Eremu mota erabilgarriak zerrendatzen ditu. Dokumentuan eremuak txertatzeko, egin klik eremu motan, egin klik Hautatu zerrendako eremu batean, eta sakatu Txertatu. Eremu hauek daude erabilgarri:

Mota | Esanahia
Egilea | Uneko erabiltzailearen izena txertatzen du.
Kapitulua | Kapitulu-zenbakia eta/edo kapitulu-izena txertatzen ditu.
Data | Uneko data txertatzen du. Data aldatzen ez den eremu finko gisa txerta dezakezu - Data (finkoa) - edo automatikoki eguneratzen den eremu dinamiko gisa - Data -. Data eremua eskuz eguneratzeko, sakatu F9.
Fitxategi-izena | Uneko dokumentuaren fitxategi-izena eta/edo direktorioaren bide-izena txertatzen du, bai eta fitxategiaren izena luzapenik gabe ere.
Orrialdea | Uneko, aurreko edo hurrengo orrialdearen zenbakia txertatzen du.
Bidaltzailea | Erabiltzaile-datuak dituzten eremuak txertatzen ditu. Erakutsiko diren datuak aldatu ditzakezu, LibreOffice - HobespenakTresnak - Aukerak - LibreOffice - Erabiltzaile-datuak aldatuta.
Estatistikak | Dokumentuaren estatistikak eremu gisa txertatzen ditu, adibidez, orri- eta hitz-kopurua. Dokumentu baten estatistikak ikusteko, aukeratu Fitxategia - Propietateak eta, gero, egin klik Estatistikak fitxan.
Txantiloiak | Uneko txantiloiaren fitxategi-izena, bide-izena, edo fitxategi-luzapenik gabeko fitxategi-izena txertatzen du. Uneko txantiloian dauden "Kategoria" eta "Estiloa" formatuetako izenak ere txertatu ditzakezu.
Ordua | Uneko ordua txertatzen du. Ordua aldatzen ez den eremu finko gisa txerta dezakezu - Ordua (finkoa) - edo automatikoki eguneratzen den eremu dinamiko gisa - Ordua -. Ordua eremua automatikoki eguneratzeko, sakatu F9.

Ondorengo eremuak txertatzeko, dagokion eremu motak hautatuta egon behar du Mota zerrendan.

## Hautatu

Mota zerrendan hautatutako eremu motaren eremu erabilgarriak zerrendatzen ditu. Eremu bat txertatzeko, egin klik eremuan, eta ondoren, sakatu Txertatu.

Zerrendako eremu bat azkar txertatzeko, mantendu sakatuta ⌘Ctrl eta egin klik bikoitza eremuan.

Eremuak | Funtzioa
Aurreko orrialdea | Dokumentuko aurreko orrialdearen orrialde-zenbakia txertatzen du.
Hurrengo orrialdea | Dokumentuko hurrengo orrialdearen orrialde-zenbakia txertatzen du.
Orrialde-zenbakia | Uneko orrialdearen zenbakia txerta dezakezu.

Formatua aukeran, egin klik erabili nahi duzun numerazio-formatuan.

Nahi izanez gero, Desplazamendua txerta dezakezu bistaratutako orrialde-zenbakiarentzat. 1 balioko desplazamenduarekin, uneko orrialde-zenbakia baino balio bat handiagoa den zenbakia bistaratuko du eremuak, baina horretarako zenbaki hori duen orrialdeak egon behar du. Dokumenturen azken orrialdean, eremu hori hutsik egongo da.

## Desplazamendua

Sartu orrialde-zenbakiaren eremuari aplikatu nahi diozun desplazamendu-balioa, adibidez "+1".

Uneko orrialde-zenbakia aldatu nahi baduzu, eta ez bistaratutako zenbakia, ez erabili Desplazamendu balioa. Orrialde-zenbakiak aldatzeko, irakurri Orrialde-zenbakiak gida.

## Formatua

Egin klik hautatutako eremuari aplikatu nahi diozun formatuan, edo egin klik "Beste formatu batzuk" aukeran formatu pertsonalizatua definitzeko.

"Beste formatu batzuk" aukeran klik egitean, Zenbaki-formatua elkarrizketa-koadroa irekitzen da, eta hor formatu pertsonalizatua defini dezakezu.

"Kapitulu-zenbakia bereizlerik gabe" aukeratzen baduzu kapitulu-eremu baterako, Tresnak - Kapitulu-numerazioa aukeran kapitulu-zenbakietarako zehaztuko diren bereizleak ez dira bistaratuko.

"Kapitulu-zenbakia" aukeratzen baduzu erreferentzia-eremuentzako formatu gisa, erreferentzia egiten zaion objektua duen kapitulu-izenburuaren zenbakia bakarrik bistaratzen da eremuan. Kapitulu-izenburuarentzako paragrafo-estiloa ez badago zenbakituta, eremua hutsik egongo da.

Ondorengo zenbaki-barrutien formatuak numerazio edo buletdun zerrenden bidez formateatutako paragrafoentzat dira:

Kategoria eta zenbakia | Formatua paragrafoaren hasieraren eta zenbaki-barrutiaren eremuaren ondoren bitartean dagoen guztian aplikatzen da.
Epigrafearen testua | Formatua zenbaki-barrutiaren eremuaren eta paragrafo amaieraren arteko testuan aplikatzen da.
Zenbakia | Formatua erreferentzia-zenbakian bakarrik aplikatzen da.

## Eduki finkoa

Eremua eduki estatiko gisa txertatzen du, hau da, eremua ezin da eguneratu.

## Maila

Hautatutako eremuan sartu nahi duzun kapitulu-izenburuaren maila hautatu.

## Zuzenketa egunetan/minututan

Sartu data- edo ordu-eremuan aplikatu nahi duzun zuzenketa.

## Balioa

Sartu data- edo ordu-eremuan aplikatu nahi duzun zuzenketa.