Modulua
Edukiak
Aurkibidea 🔎︎

# Inprimaki-kontrolak

Inprimaki-kontrolak tresna-barrak inprimaki interaktiboak sortzeko behar diren tresnak ditu. Tresna-barra hori erabil daiteke inprimaki bati kontrolak gehitzeko, bai testu-dokumentu batean zein kalkulu-orri batean, aurkezpen batean edo HTML dokumentu batean. Esaterako, makro bat exekutatzen duen botoi bat sortu daiteke.

Komando hau erabiltzeko...

Aukeratu Ikusi - Tresna-barrak - Inprimaki-kontrolak.

Txertatu tresna-barrako ikonoa (baliteke hasieran ikusten ez den ikono hau gaitu behar izatea):

Inprimaki-kontrolak

XML inprimaki-dokumentuek (XForms) kontrol berdinak erabiltzen dituzte.

Inprimaki bat sortzeko, ireki dokumentu bat eta inprimaki-kontrolak gehitzeko eta definitzeko erabili inprimaki-kontrolak tresna-barra. Inprimakia datu-basearekin ere esteka daiteke. Horrela, datu-basea manipulatzeko kontrolak erabil daitezke.

HTML dokumentu batean inprimaki bat sortzen duzunean, Interneten bidez datuak bidaltzeko erabil dezakezu.

LibreOffice aplikazioak esportaziorako erabiliko duzun HTML bertsioak onartzen dituen inprimaki-propietateak soilik esportatuko ditu. HTML bertsioa zehazteko, aukeratu LibreOffice - HobespenakTresnak - Aukerak - Kargatu/gorde - HTML bateragarritasuna.

## Dokumentu batean kontrol bat gehitzeko

1. Inprimaki-kontrolak tresna-barran, egin klik gehitu nahi duzun kontrolaren ikonoan.

2. Kontrola sortzeko arrastatu dokumentuan.

   Kontrol-eremu karratua sortzeko, eduki sakatuta Shift tekla sagua arrastatzen duzun bitartean.

Taula edo kontsulta bateko eremu-zerrendako eremu bat inprimaki bati gehitzeko, arrastatu gelaxka inprimakira. Testu-dokumentu batean, zutabe-goiburuko bat ere arrastatu dezakezu inprimakiari eremua gehitzeko. Eremurako etiketa bat sartzeko, eutsi sakatuta ⌘Ctrl+Shift teklak zutabe-goiburukoa arrastatzen ari zaren bitartean.

## Kontrol bat aldatzea

1. Saguaren eskuineko botoiaz egin klik kontrolaren gainean eta aukeratu Kontrola. Elkarrizketa-koadro bat irekiko da eta kontrolaren propietateak definitu ahal izango dituzu.

2. Kontrol baten tekla bizkortzailea zehazteko, gehitu tilet bat (~) karakterearen aurrean, kontrolaren etiketan.

3. Kontrolak dokumentu batetik bestera arrastatu eta jaregin ditzakezu. Kontrolak kopiatu eta itsats ditzakezu dokumentuen artean. Beste dokumentu bateko kontrol bat txertatzen denean, LibreOffice aplikazioak honakoak aztertzen ditu: datu-iturburuak, eduki mota, eta kontrolaren propietate-edukia. Beraz, kontrolak egitura-logikoa doitzen du helburuko dokumentuan. Adibidez, helbide-liburu batetik edukia bistaratzen duen kontrolak eduki berdina bistaratzen jarraituko du beste dokumentu batean kopiatu ondoren. Inprimaki-propietateak elkarrizketa-koadroko Datuak fitxa-orrian ikus ditzakezu propietate horiek.

## Hautatu

Ikono honek saguaren erakuslea hautatze moduan jartzen du, edo modu hori desaktibatzen du. Uneko inprimakiko kontrolak hautatzeko erabiltzen da hautatze modu hau.

## Aktibatu/desaktibatu diseinu modua

Diseinu modua aktibatzen edo desaktibatzen du. Diseinua modutik erabiltzaile modura (eta alderantziz) azkar pasatzeko erabiltzen da funtzio hau. Aktibatu inprimaki-kontrolak editatzeko, desaktibatu inprimaki-kontrolak erabiltzeko.

Aktibatu/desaktibatu diseinu modua

## Kontrolaren propietateak

Hautatutako kontrol baten propietateak editatzeko elkarrizketa-koadroa irekitzen du.

Kontrola

## Inprimaki-propietateak

Besteak beste, inprimaki osoaren datu-iturburua eta gertaerak zehatz ditzakezu elkarrizketa-koadro honetan.

Inprimakia

## Kontrol-laukia

Kontrol-laukia sortzen du. Inprimakietan funtzio bat aktibatu edo desaktibatzeko aukera emango dizu kontrol-laukiak.

## Testu-koadroa

Testu-koadro bat sortzen du. Testu-koadroak erabiltzaileak testuak sartzeko eremuak dira. Inprimakietan, testu-koadroek datuak bistaratzen dituzte edo datu berriak sartzeko aukera eskaintzen dute.

## Eremu formatuduna

Eremu formatuduna sortzen du. Eremu formatuduna da: sarrerak eta irteerak nola formateatuko diren eta zein balio murriztaile aplikatuko diren definitzeko aukera ematen duen testu-koadroa.

Kontrol-propietate bereziak izaten dituzte eremu formatudunek (hautatu Formatua - Kontrola).

## Sakatzeko botoia

Sakatzeko botoia sortzen du. Funtzio hau zehaztutako gertaera bati, adibidez sagu-klikari, dagokion komandoa exekutatzeko erabil daiteke.

Posible da testua eta grafikoak aplikatzea botoi hauei.

## Aukera-botoia

Aukera-botoia sortzen du. Aukera-botoiaren bidez, erabiltzaileak hainbat aukeraren artean bat aukera dezake. Funtzionalitate bereko aukera-botoiei izen bera ematen zaie (Izena propietatea). Normaleantalde-laukia esleitzen zaie.

## Zerrenda-koadroa

Zerrenda-koadro bat sortzen du. Erabiltzaileak zerrenda bateko sarrera bat hauta dezake zerrenda-koadro baten bidez. Inprimakia datu-base bati estekatua badago eta datu-basearekiko konexioa aktibo badagoZerrenda-koadroen morroia automatikoki agertuko da, dokumentuan zerrenda-koadroa txertatu ondoren. Zerrenda-koadroa sortzen lagunduko dizu morroi honek.

## Konbinazio-koadroa

Konbinazio-koadroa sortzen du. Goitik behera jaisten den zerrenda duen lerro bakarreko zerrenda-koadroa da konbinazio-koadroa, eta erabiltzaileak aukera bat hautatu behar du bertan. Erabiltzaileak beste sarrerarik ez sartzeko zerrendan, "irakurtzeko soilik" propietatea eslei dakioke konbinazio-koadroari. Inprimakia datu-base bati lotua badago eta datu-basearekiko konexioa aktibo badago Konbinazio-koadroen morroia automatikoki agertuko da, dokumentuan konbinazio-koadroa sartu ondoren.

## Etiketa-eremua

Testua bistaratzeko eremua sortzen du. Aurrez definitutako testua bistaratzeko soilik erabiltzen dira etiketa hauek. Eremu hauetan ezin da sarrerarik egin.

## Kontrol gehiago

Kontrol gehiago tresna-barra irekitzen du.

## Inprimaki-diseinua

Inprimaki-diseinua tresna-barra irekitzen du.

## Aktibatu/desaktibatu morroiak

Kontroletako morroien inprimaki automatikoak aktibatzen eta desaktibatzen ditu.

Testu-koadro, taula-kontrol eta beste kontrolen propietateak sar daitezke morroi hauen bidez.

## Laster-menuko komandoak

## Biratze-botoia

Biratze-botoia sortzen du.

Calc-eko kalkulu-orrian biratze-botoi bat gehitzen bada, datuak fitxa-orria erabil daiteke bi norantz dituen esteka sortzeko, biratze-botoia eta gelaxka baten artean. Emaitza gisa, gelaxka bateko edukia aldatzen denean, biratze-botoiko edukia eguneratu egingo da. Alderantziz ere egin daiteke. Biratze-botoiaren balioa aldatzen bada, gelaxkaren edukia eguneratu egingo da.

## Korritze-barra

Korritze-barra sortzen du.

Korritze-barrarako propietate hauek zehatz ditzakezu:

Erabiltzaile-interfazearen izena | Semantika
Gut. korritze-balioa | Korritze-barraren gutxieneko altuera edo gutxieneko zabalera zehazten du.
Geh. korritze-balioa | Korritze-barraren gehieneko altuera edo gehieneko zabalera zehazten du.
Korritze-balio lehenetsia | Korritze-barra baten balio lehenetsia zehazten du. Inprimakia berrezartzen denean erabiltzen da.
Orientazioa | Korritze-barra baten orientazioa zehazten du, hau da, horizontala edo bertikala.
Aldaketa txikia | Korritze-barra batean korritu daitekeen gutxieneko lerro kopurua zehazten du, adibidez, gezi batean klik eginez.
Aldaketa handia | Korritze-barran urrats handia zenbatekoa den zehazten du, adibidez, klik egiten duzunean korritze-barrako kurtsorearen eta korritze-barrako geziaren artean.
Atzerapena | Korritze-barrako gertaera-exekuzioen atzerapena segundo-milarenetan zehazten du. Adibidez, korritze-barrako gezi-botoi batean klik egin eta saguaren botoi bat sakatzen duzunean gertatzen den atzerapena da.
Ikur-kolorea | Korritze-barrako gezien kolorea zehazten du.
Tamaina ikusgaia | Korritze-barrako kurtsorearen tamaina zehazten du, "balio-unitateetan". Adibidez, ("Geh. korritze-balioa" ken "Gut. korritze-balioa") / 2 formularen emaitza, korritze-barraren erdia hartzen duen kurtsorea da. Korritze-barraren zabalera eta korritze-barraren altuera berdinak izateko, Tamaina ikusgaia zeron ezarri.

Calc aplikazioko kalkulu-orri batean, Datuak fitxa-orria erabil daiteke korritze-barraren eta gelaxkaren artean bi noranzko dituen esteka sortzeko.

## Irudi-botoia

Irudi gisa bistaratzen den botoia sortzen du. Irudikapen grafikoaz gain, botoi "normal"aren propietate berak izaten dituzte irudi-botoiek.

## Irudi-kontrola

Irudi-kontrol bat sortzen du. Datu-base bateko irudiak gehitzeko erabil daiteke soilik. Inprimaki-dokumentuan, irudia txertatzeko ireki Txertatu grafikoa elkarrizketa-koadroa kontrol horietakoren batean klik bikoitza eginez. Irudiak txertatzeko eta ezabatzeko komandoak dituen laster-menu bat ere badago (diseinu moduan ez).

Datu-baseetako irudiak inprimakietan bistara daitezke eta datu-basean irudi berriak txerta daitezke (baldin eta irudi-kontrolaren idazketaren kontra babestuta ez badago). Datu-baseko irudi motako eremu bati egin behar dio erreferentzia kontrolak. Beraz, sartu datu-eremua Datuak fitxako propietateen leihoan.

## Data-eremua

Data-eremua sortzen du. Inprimakia datu-base bati estekatua badago, datu-basetik har daitezke data-balioak.

"Goitibehera" propietatea esleitzen badiozu data-eremuari, erabiltzaileak egutegi bat ireki ahal izango du, data-eremuan data bat hautatzeko. Taula-kontrola eremuaren barneko data-eremuetan ere aplikatzen da hori.

Data-eremuak oso erraz edita daitezke gorako geziaren eta beherako geziaren teklen bidez. Kurtsorearen kokalekuaren arabera, eguna, hilabetea edo urtea aurreratu edo atzera daitezke gezi-teklak erabiliz.

Data-eremuen berariazko oharrak.

## Ordu-eremua

Ordu-eremua sortzen du. Inprimakia datu-base bati estekatua badago, datu-basetik har daitezke inprimakirako ordu-balioak.

Ordu-eremuak oso erraz edita daitezke gorako eta beherako gezien bidez. Kurtsorearen kokalekuaren arabera, orduak, minutuak edo segundoak gehitu edo murriztu egingo dira gezi-teklak erabiliz.

## Fitxategi-hautapena

Hautapen-fitxategia egiteko botoia sortzen du.

## Zenbakizko eremua

Zenbakizko eremua sortzen du. Inprimakia datu-base bati estekatua badago, datu-basetik har daitezke inprimakirako zenbakizko balioak.

## Moneta-eremua

Moneta-eremua sortzen du. Inprimakia datu-base bati estekatua badago, datu-basetik har daitezke inprimakiaren moneta-eremuko balioak.

## Eremu maskaratua

Eremu maskaratua sortzen du. Eremu maskaratuek sarrera maskara bat eta karaktere-maskara bat izaten dute. Zein datu sar daitezkeen zehazten du sarrera-maskarak. Karaktere-maskarak, berriz, eremu maskaratuaren edukia zehazten du inprimakia kargatzean.

Kontuan izan eremu maskaratuak ez direla esportatu HTML formatuan.

## Talde-markoa

Kontrol anitz elkartuta ikusteko markoa sortzen du. Talde-markoa aukeraren bidez, aukera-botoiak marko batean elkar daitezke.

Dokumentuan talde-marko bat txertatzen baduzu, Taldeko elementuen morroia abiaraziko da eta oso erraz sortu ahal izango dituzu aukera taldeak.

Oharra: Talde-marko bat arrastatzen baduzu lehendik dauden kontrolen gainetik eta ondoren kontrol bat hautatu nahi baduzu, lehenengo talde-markoaren laster-menua ireki behar duzu eta Antolatu - Eraman atzera aukeratu behar duzu. Ondoren, hautatu kontrola ⌘Ctrl sakatzen duzun bitartean.

Talde-markoak efektu bisualerako erabiltzen dira soilik. Aukera-eremuen elkartze funtzionala izen-definizioaren bidez egin daiteke. Aukera-eremu guztiak elkartzeko, idatzi izen bera aukera-eremu guztien Izena propietatean.

## Taula-kontrola

Taula-kontrol bat sortzen du datu-base baten taula bat bistaratzeko. Taula-kontrol berri bat sortzen baduzu, Taula-elementuen morroia agertuko da.

Informazio berezia taula-kontrolei buruz.

## Nabigazio-barra

Nabigazioa barra sortzen du.

Nabigazioa barraren bidez, datu-base bateko erregistroak edo datu-baseko inprimaki bat lekuz alda daiteke. Nabigazioa barra horretako kontrolek eta LibreOffice aplikazioko Nabigazioa barra lehenetsiko kontrolek berdin funtzionatzen dute.

## Kontrolaren foku automatikoa

Kontrolaren foku automatikoa aktibatuta badago, lehen inprimaki-kontrola hautatuta agertuko da dokumentua irekitzen denean. Botoia aktibatu gabe badago, dokumentua irekitzean testua hautatuko da. Zehatu den Aktibazio-ordena aukerak lehenengo inprimaki-kontrola zein den definitzen du.