Modulua
Edukiak
Aurkibidea 🔎︎

# Orokorra

LibreOffice(r)en ezarpen orokorrak zehazten ditu.

Komando hau erabiltzeko...

Aukeratu LibreOffice - HobespenakTresnak - Aukerak - LibreOffice - Orokorra.

## Laguntza

Instalatutako laguntzaren portaera zehazten du.

### Aholku luzeak

Ikono batean, menu-komando batean edo elkarrizketa-koadro bateko kontrol batean kurtsorea uzten duzunean laguntza-testu bat bistaratzen du.

## Irekitzeko eta gordetzeko elkarrizketa-koadroak

### Erabili LibreOffice elkarrizketa-koadroak

LibreOffice elkarrizketa-koadroak dokumentuak irekitzeko eta gordetzeko erabili edo ez zehazten du. Bestela, sistema eragileko elkarrizketa-koadroak erabiliko dira.

Windows fitxategiaren elkarrizketa-koadroan fitxategi bat irekitzen baduzu URL baten bidez, Windowsek fitxategiaren kopia lokal bat irekitzen du. Kopia hori Internet Explorerren cache-an kokatuta dago. LibreOffice aplikazioaren fitxategiaren elkarrizketa-koadroak urruneko fitxategia irekitzen du.

Dokumentuak irekitzeko eta gordetzeko LibreOffice elkarrizketa-koadroak deskribatzen dira LibreOffice laguntzan.

## Dokumentuaren egoera

### Inprimatzean "dokumentu aldatua" egoera ezartzen du

Dokumentuaren inprimaketa aldaketatzat jotzen den zehazten du. Aukera hau markatuta dagoenean, dokumentua ixten duzun hurrengo aldian aldaketak gorde nahi dituzun galdetuko dizu. Orduan inprimatze-data aldaketa gisa sartuko da dokumentuaren propietateetan.

## Urtea (bi zifra)

Data-barruti bat definitzen du, eta bertan sistemak bi zifrako urte bat ezagutzen du.

LibreOffice(e)n urteak lau zifrarekin adierazten dira eta, beraz, 1/1/99 eta 1/1/01 daten arteko diferentzia bi urtekoa da. Urtea (bi zifra) ezarpenaren bidez, 2000 urteari gehitzen zaizkion datak bi zifrakoak direnean urteak defini ditzake erabiltzaileak. Horrek esan nahi du 1/1/30 data zehazten baduzu edo ondorengo bat "1/1/20" sarrera 1/1/2020 gisa ezagutzen dela eta ez 1/1/1920 gisa.

## Lagundu LibreOffice hobetzen

### Bildu erabilera-datuak eta bidali The Document Foundation fundazioari

Bidali erabilera-datuak The Document Foundation fundazioari software honen erabilgarritasuna hobetzen laguntzeko. Softwarea garatzen duen taldeari LibreOffice produktuaren erabilera-ereduei buruzko informazioa interesatzen zaio. Datu horiek aplikazioen erabilgarritasuna hobetzen laguntzen dute, zeregin arruntak betetzean gehien erabiltzen diren komando-sekuentziak identifikatzen baitituzte; horren truke, erabiltzeko errazagoa eta produktiboagoa den erabiltzaile-interfazea diseinatzen dute. Erabilera-datuak modu anonimoan bidaltzen dira eta ez dute dokumentuen edukirik garraiatzen, erabilitako komandoak besterik ez.